Nakað av virksemi er at síggja á økinum við Biskupstorg í Klaksvík, har ætlanin er at byggja 30 leiguíbúðir. Orsøkin er, at vit í løtuni gera tær neyðugu forkanningarnar, sum skulu til fyri at áseta endaliga byggikostnaðin á byggiverkætlanini. -Ein ávís óvissa liggur í lendisarbeiðinum, nú avgjørt er at gera kjallara undir jørð. Tað graviarbeiðið, sum nú er í gongd, er forkanning, ið eru neyðug, fyri at fáa eina neyvari kostnaðarmeting av verkætlanini, sigur Bogi Jacobsen, tekniskur leiðari. Úrslitið av kanningararbeiðinum fyriliggur væntandi um mánaðarskiftið.